MAI NA LOGA NI VEIYAQONA KI JAVANI
Written by admin on July 4, 2021
E mai kacivaki tale ga na yacai Iosefo Masi ka dua vei ratou na 12 na cauravou me matataki viti ki na Tokyo Olympic Games ena vula qo.
E cavutu mai na koro o Waitabu o Masi,ka ra vasu tale ga kina,ena tikina o Wainikeli,yasana o Cakaudrove mai na yanuyanu bulabula.
E dau kacivi tu ga ena yaca na Masi o Iosefo mai vei ratou na nona vuvale,ka vaka kina vei ira kece na wekana kei ira na nona i caba.E a tubu ka susu o Masi mai na nodratou vanua ni teitei mai Delaivuna mai Taveuni.
O Iosefo e se vuli tiko ena vuli torocake na Fiji National Univesiti ena vuli ni Bachelor Degree me baleta na veikau bula,ka sa i katolu tiko ni nona yabaki qo.
Lewena tale ga o Masi na timi ni rakavi ni Eastern Saints ena 15 ka ratou a rawata kina na qaqa ena sotasota ni Suva Rugby Union’s Koroturaga Cup ena yabaki sa oti.
Vakaraitaka o Seremaia Bai na coach ni timi ni Saints ni cauravou i vakarau vinaka o Masi,ka vakavulici vinaka vaka i vakarau.
Vakaraitaka o Gareth Baber,na dauniveivakatavulici ni timi ni Viti ena 7 ni taledi vinaka e tiko vei Masi.
E sa qai yabaki 22 o Iosefo Masi.
Vakarorogo tiko ga mai ena Vitifm 92fm,92.2fm,92.6fm.
source:Nanise Volau.
fij_Latn eng_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fra_Latn